
Zápisnica zo stretnutia školských špeciálnych pedagógov okresu Prievidza
Dátum: 22.10.2026
Čas: 09.00 hod.
Miesto: CPP Prievidza, Bakalárska 2
Prítomní: školskí špeciálni pedagógovia MŠ, ZŠ a SŠ okresu Prievidza (podľa prezenčnej listiny)
Zvolávateľ: CPP Prievidza 
Vedenie stretnutia: PaedDr. Angela Kadašiová
Hlavná prednášajúca stretnutia: PhDr.Jana Rohovská, riaditeľka CPP Prievidza
Program stretnutia
1. Privítanie.
2. Aktuálne legislatívne zmeny a usmernenia platné od 1. 9. 2026 – Katalóg podporných opatrení a Vyjadrenie na účel poskytnutia podporného opatrenia.
3. Výmena skúseností z praxe pri práci so žiakmi so ŠVVP.
4. Diskusia – aktuálne problémy zo školskej praxe.
5. Záver.

Priebeh rokovania
1. Privítanie
Pracovné stretnutie otvorila špec.pedagogička CPP Prievidza, PaedDr. Angela Kadašiová, ktorá privítala prítomných školských špeciálnych pedagógov a poďakovala im za doterajšiu spoluprácu. Oboznámila účastníkov s programom stretnutia. Zároveň sa predstavili noví školskí špeciálni pedagógovia, ktorí pribudli na školách nášho okresu od 1.9.2026.
2. Aktuálne legislatívne zmeny a usmernenia platné od 1. 9. 2026
Riaditeľka CPP Prievidza PhDr. Jana Rohovská informovala prítomných o aktuálnych legislatívnych zmenách v oblasti poskytovania podporných opatrení vo výchove a vzdelávaní. Pozornosť venovala:
· aktualizovanému Katalógu podporných opatrení, kde na webe je ho možné nájsť, novému rozdeleniu PO,
· postupu pri navrhovaní a poskytovaní jednotlivých podporných opatrení, s podrobnejším zameraním sa na všeobecné a cielené PO,
· aktuálnemu systému podpory podľa úrovní,
· pri všeobecných PO upriamila pozornosť:
-  na vhodnosť ich ukotvenia v školskom vzdelávacom programe, 
-  učiteľ si ich môže aplikovať sám, bez zbytočnej administratívy
-  potrebné je meranie výstupov, návrh zaznamenávania výstupov, zhodnotenie efektivity PO,
· pri cielených PO upozornila, že škola si ich realizuje sama, bez odporúčania CPP a pozornosť venovala najmä zmenám v jednotlivých PO. Každé cielené PO podrobne rozobrala, uviedla príklady, možnosti zaznamenávania. Zároveň odpovedala na otázky školských špeciálnych pedagógov vyplývajúce zo školskej praxe pri aplikovaní PO,
· Vyjadrenie na účel poskytnutia podporného opatrenia – jeho nová odporúčaná forma, orientácia v ňom a spôsob zaznamenávania,
· spolupráci školy, zákonných zástupcov a odborných zamestnancov pri nastavovaní podpory žiaka,
· dokumentovaniu a vyhodnocovaniu účinnosti poskytovaných podporných opatrení.
Prítomní diskutovali o praktických otázkach súvisiacich s implementáciou legislatívnych zmien do podmienok jednotlivých škôl.
3. Výmena skúseností z praxe pri práci so žiakmi so ŠVVP
Účastníci prezentovali svoje skúsenosti s poskytovaním podporných opatrení žiakom so špeciálnymi výchovno-vzdelávacími potrebami. Diskusia sa zamerala najmä na:
· podporu žiakov s poruchami učenia a správania,
· podporu žiakov s PAS,
· problematiku individuálneho vzdelávania,
· spoluprácu s pedagogickými asistentmi, 
· [bookmark: _GoBack]intervencie pri školskom neúspechu a adaptačných problémoch detí,
· komunikáciu s rodinou a odbornými pracoviskami.
Boli zdieľané príklady dobrej praxe a odporúčania pre efektívnejšie nastavovanie podpory žiakov v podmienkach jednotlivých škôl.
4. Diskusia – aktuálne problémy zo školskej praxe
V rámci diskusie boli otvorené nasledovné témy:
· personálne zabezpečenie odborných tímov na školách,
· administratívna záťaž spojená s dokumentáciou podporných opatrení,
· zabezpečenie odborných intervencií pre žiakov s narastajúcimi psychickými a emocionálnymi ťažkosťami, poruchami správania,
· spolupráca so zákonnými zástupcami pri realizácii odporúčaní odborných zariadení,
· potreba pravidelných metodických stretnutí školských špeciálnych pedagógov. Stanovili sme si predbežné termíny stretnutí na tento školský rok.
Prítomní ocenili možnosť vzájomnej výmeny skúseností a diskutovali o možnostiach ďalšej odbornej spolupráce s CPP Prievidza.
5. Záver
Na záver PhDr. Jana Rohovská a PaedDr.Angela Kadašiová poďakovali všetkým účastníkom za aktívnu účasť, podnetné príspevky a konštruktívnu diskusiu. Vyjadrili presvedčenie, že získané informácie a zdieľané skúsenosti prispejú ku skvalitneniu poskytovania podporných opatrení a starostlivosti o žiakov so ŠVVP v školách okresu Prievidza.
V Prievidzi, dňa 22.10.2026

Zapísala:
PaedDr. Angela Kadašiová
špeciálny pedagóg CPP Prievidza

Overila:
PhDr. Jana Rohovská
riaditeľka CPP Prievidza

